A echta Weana geht net unta

A echta Weana geht net unta (dt.: Ein echter Wiener geht nicht unter) is a Fernsehserie, die wos vom ORF vo 1975 bis 1980 draht wordn is. Hauptfigua is da Mundl (richtiga Nome is Edmund Sackbauer), gspüüd vom Merkatz Koal. Der is oft sea grantig und zurnig, oba wira öda wiad wiad ara recht liab und nett. De Sackbauers wonan in ana Wonung in Favoritn in Wean. Es get in da Serie oft um Oitogsprobleme. De Serie is unta ondarem deshoib so eafoigreich weu olle Weanarisch redn. Es gibt insgesaumt 24 Foign.

 Figuan 

 Edmund „Mundl“ Sackbauer 

Da Mundl is zwaafocha Voda und mit da Toni vaheirat. Ea is Elektrika valiad oba oft sei Hockn, weula si hoid oft ned zruckhoidn kaun. Außadem is a Stemma und tringt oft Bia. Ea is um di fümfaviazg Joa oid und schimpft leida aa hoft mid seina Frau und seine Kinda. Ea hod aa an Bruada, den Schani-Onkl.

 Antonia „Toni“ Sackbauer 

Di Toni is eigentlich a recht a liabe. Si mocht hoit den Haushoit in da Famülie. Waun da Mundl amoi wieda zua Vanunft brocht wean muass, mocht entweda si des, oda da Schani-Onkl. Am End vo da Serie suacht sa si a Oabeit ois Apotekarin. Se wiad von da Burkhard Ingrid gspüd.

 Karli Sackbauer 

Da Karli is da ödare Suhn vo de Sackbauers. Er tringt a gean Bia und is am Aunfong a Stemma, so wia da Mundl. Ea heiratet de Irma mid dera a zwaa Kinda kriagt. Von Beruf is a Staplafoara. Da Rott Klaus spüd eam in da Feanseserie.

 Hanni Sackbauer 

Di Hanni is jünga ois da Karli. Si is in den Dichta Franzi vaknoit. Da Mundl kaun den oba ned leidn, weu a si geistig untalegn füd. Drum is di Hanni a oft angfressn aufn Mundl. Di Hanni wiad von da Deutinger Erika gspüd.

 Schani-Onkl 

Da Schani-Onkl is da Bruada vom Mundl. Ea is sea vastendnisfoi und tringt aa ned so vü wia da Mundl. Wiara si mid da Muada vom Franzi aunfreindt, vasuacht da Mundl des zu vahindan. Da Schippel Rudi vaköapat eam.

 Franzi Vejvoda 

Da Franzi, zu dem da Mundl nua „Nudlaug“ oda „Dioptrienotto“ sogt, is a Dichta und schreibt aa Höaspüle. Amoi vaschofft a dem Mundl an Postn in seina Fiama. Seitdem akzeptiad a eam. Da Franzi is da Freind von da Hanni. Ea wiad vom Wächter Alex gspüd.

 Irmi Werner 

Di Irmi is di Frau (zu Begin di Freindin) vom Karli. Ire Ötan ham a Gscheft fia Strickmodn. Am End von da Serie füt sa si vom Karli vanochlessigt. Si kriagt zwa Kinda - den René und di Petra. Di Irmi wiad gspüd von da Nelska Lili.

 Außadem kumman voa 

 Frau Vejvoda: die Muada vom Franzi
 Martha Werner: die Muada von da Irmi
 Franz Werner: da Voda von da Irmi
 Kurtl Blahovec: da beste Freind vom Mundl, Hausmasta, Nochtwochda
 Fini Blahovec: die Frau vom Kurtl
 Vitus: da Bruada von da Frau Vejvoda aus Tiroi

 Foign 

Es gibd virazwanzg Foign de olle zwischn virzg und fuchzg Minutn dauan.

Salz der Erde
Der Urlaub
Die Wohnung
Abgründe
Der Besuch
Das Haus
Die Renovierung
Unterwelt
Die Erbschaft
Der Hausabbruch
Stille Nacht
Jahreswende
Großvater
Der Enkel
Der Unfall
Urlaubsfreuden
Lauter Zores
Veränderungen
Gegensätze
Die Karrieren
Auf und ab
Mitte des Lebens
Keine Ruh' hat man
Alles anders

 Im Netz 

 https://web.archive.org/web/20090305014447/http://www.mundl.net/
 http://www.karlisackbauer.at/

Kategorie:Kultur (Wien)
Kategorie:ORF (Fernsehen)
Kategorie:Milieustudie